
r 1. 


Quantum Horatius in carminibus praecipue amatoriis 
distet a Catullo non solum universo tenore sed etiam affec- 
tuum genere et elocutione, unicuique utriusque poétae opera 
diligentius perlegenti statim manifestum fiat necesse est 
Catullus, qui inter principes lyricae poésis antistites numeratur, 
nihil fere versibus mandavit nisi quod in vita vidit aut expertus 
est, variosque motus suos sic expressit, ut animi sui imaginem 
tamquam tabulam in claro lumine collocatam posteris reliquerit 
planeque de eo dicere liceat, quod de Lucilio olim Horatius 
(Sat. 1] 1, 30 e. q. s.) locutus erat: 


llle velut fidis arcana sodalibus olim 

Credebat libris neque, si male cesserat, usquam 
Decurrens alio neque, si bene: quo fit ut omnis 
Votiva pateat veluti descripta tabella 

Vita senis. 


Carmina eius saepe miris deliciis oblectant, ne vestigium 
quidem praebent rhetorices, ipsa sua nativa simplicitate animos 
nostros tenent sicuti cantus aviculae, quae queritur et dolet 
et laetatur, quamvis quare quoque consilie cantet, ignoret. 
Horatium ‘autem imprimis eximium formae artificem admira- 
mur; cuius carmina praecipue amatoria, quamquam singula 
pulchra habent, tamen numquam tam sinceros affectus ani- 

mique motus vehementiores exhibent, quibus Catulli carmina 
redundant. Optimis lyricae poésis Graecorum fontibus nixus, 
poéta Venusinus, aureae mediocritatis laudator et praeco, 
moderatis affectibus imprimis conspicuus, carmina componebat 
eo consilio, ut »princeps Aeolium carmen ad ltalos modos 
deduceret« (Ill 30, 13), formae consulens, qua eum nemo 
poétarum Latinorum umquam superavit, Qui cum longiora 
scriberet carmina, apud Catullum maximam partem inveniuntur 
minora eademque leviora, unde sequitur, ut in operibus vatis 
Veronensis plus insit concinnitatis quam Venusini, argumentum 
semper occupet cogitationem nostram neque alia atque alia 
subiciat quae sequamur singulisque vocabulis iterandis a poéta 
cogi videamur, ut quae graviora maiorisque momenti sint 


memoria teneamus. Quotienscumque tamen fiebat, ut ab 


ordine sententiarum, quae natura duce offerebantur, disce- 
deret, ad vehementiorem animi motum depingendum factum 
esse facile perspicies. Horatius autem »apis Mantinae more 
modoque per laborem grata carpentis thyma operosa fingebat 
carmina«, sedulo undique quaerens materiem, et si in carmine 
componendo inveniebat, quo movebatur, impulsionem extrin- 
secus oblatam sequebatur, ita ut saepe nexum sententiarum 
interrumperet scilicet exemplis ex fabulis antiquis adhibitis 
eoque modo carmina sua immunitate et venustate, quam 
Catulli carmina spirant, privaret. In qua re quamquam non 
usque eo progressus est, quo Propertius in elegiis, tamen eo 
ornatu saepe abusus est. 

Si omnia opera lyrica carmina sunt fortuita casuque ob- 
lata, vox reciproca vestigiumque moti animi, carmina praeci- 
pue Catulliana poéticam esse imaginem totius poétae vitae in 
linguam poéticam versae nemo est qui neget. Nam in omni- 
mus carminibus suis ita evolvit pectoris cogitationes, ita quae 
dicturus est sine negotio versibus mandat, ut, utrum affectum 
suavissimum an summam artis poéticae perfectionem magis 
admireris, nescias; quo autem vehementius invehitur uriturque, 
eo monoribus poématiis iram et indignationem, odium et ar- 
dentem amorem, invidiam et spem et metum amplectitur. 
Raro tantum in corpusculo Catulli offendimus carmina, in qui- 


bus pangendis pośtam vehementiore animi motu non fuisse 

affectum videmus. Concinnitatem tum tamquam negligere vi- 
debatur poëta alia atque alia adiciendo, quibus planius quidem 
exprimebatur imago, sed argumentum producebatur longius. 
Quae carmina ostendunt poétam magis enisum esse, ut verba 
componeret et quasi coagmentaret, quam quibus Lesbiam 
suam celebraret. 

Quod ut comprobetur exemplis, admóneamus carminis 
35, quod ex duabus constat partibus, quarum prima amicum 
invitat poéta, ut Veronam veniat, altera quasi separatim adhi- 
bita puellam quandam Novi Comi, quae Caecilium amabat, 
commemorat. In quo carmine cum id agatur, ut Caecilius 
quam celerrime Veronam contendat, argumentum iam versu 6 
ad finem producitur, ea quae sequuntur nihil argumento adi- 
ciunt laudemque amici prae se ferunt: 


Nam quo tempore legit inchoatam 
Dindymi dominam, ex co .misellae 
Ignes interiorem edunt medullam. 


Eodem fere modo afficimur carmine 3, quod quin Lesbia 
monente compositum sit, dubitari nequit. Cum in eo carmine 
poéta intimos animi motus non proderet, sed ab amica incita- 
tus scriberet, factum est, ut grandiore genere dicendi in re 
tenui de melliti passeris morte luctum indiceret: 


Legete, o Veneres Cupidinesque, 

Et quantum est hominum venustiorum, 
Basser /montunswesten ЕСЕ 
Qui nunc it per iter tenebricosum 
liluc, unde negant redire quemquam, 
At vobis male sit, malae tenebrae, 


Orci quae omnia bella devoratis. 


Sub finem demum carminis, cum iam non de passere puellae, 
sed de ipsa loquitur puella: 


Tua nunc opera meae puellae 
Flendo turgiduli rubent ocelli, 


poéta sincerum exhibet affectum, passerem puellae lacrimarum 


causam esse conquerens. 

In carmine vero 68 Catullus Allio amico lepidissimis ver- 
bis laudato, postquam illud quo nondum felix fruebatur puella 
amata tempus commemoravit, mox in melius illud mutatum 
aperta amantibus tamquam refugio Allii domo, iam ad lon- 
gam Lesbiae cum Laudamia (vv. 70—131) comparationem trans- 
greditur, ut profundus illius amor quam maxime reddatur illus- 
tris. In qua longiore digressione quin Alexandrinorum vestigia 
presserit poéta non potest dubitari. 

Ea carmina prorsus congruunt cum Horatii carminibus, 
quae saepe talium digressionum exemplorumque ex mytholo- 
gia adhibitorum plena sunt; quae tamen congruentiae nulla 
egent exquisitiore explicatione. Vide sis tantum carmen Ill 11, 
cuius digressiones perpetuae in alios atque alios motus ani- 
mos ducunt. Argumentum autem huius carminis exiguum est: 
Horatius Mercurium, poétarum patronum lyramque precatur, 
ut sibi duléissimos quosque modos concedant, quibus Lydes 
animus tandem flectatur; recordatusque lyrae potentiam tan- 
tam esse, ut suavissimo eius cantu Orpheus non solum saevas 
bestias olim mitigavisset, arbores accivisset, verum etiam apud 
inferos Cerberum dimulsisset, praeterire non potest, quin Cer- 
beri inflectatur descriptio: 


Cerberus quamvis furiale centum 

Muniant angues caput cius atque 

Spiritus taeter saniesque manet 
Ore trilingui. 


Qua latiore descriptione prolata mira arte ad fabulam 
Danaidum tractandam delabitur utpote consilio suo Lyden ab 
animi duritiae deterrendi. Apis Mantina diutius =v “Adov mo- 
rata flores tetigit, quibus factum est, ut per invia et errores 
ad superos remigraverit. Et quamquam Horatius saepius nexum 
sententiarum sic interrumpit, ut in ampliorem cuiusdam rei 
descriptionem exspatietur et post plures demum versus oratio- 
nis fium resumat, tamen in hoc carmine modum certosque 
denique fines excedere necesse est putemus; in quo quam 
late digressionibus/non solum usus, sed etiam abusus sit, iam 
primo obtutu manifestum fieri potest, quantumque distet 
a Catullo. Qui rarissime in carminibus suis a naturali tenore 


ec 

discedit; quod si umquam inveniri potest, ad vehementiorem 
animi motum depingendum sive dissimilitudinum comparatione 
sive quasi intervallo quodam adhibito ut singula in lucem 
clariorem proferantur, factum esse facile perspicies. Ita quidem 
carminis 5 initio Lesbiam suam hortatur, ut vitae gaudiis fru- 


.atur his verbis: 


Vivamus, mea Lesbia, atque amemus, 
Rumoresque senum severiorum 
Omnes unius aestimemus assis, 


post quae haec expectanda essent: ,nam nihil opus est iis 
vitam tristiorem reddere, cum semel tantum vivamus; si ad 
inferos descenderimus, iam redibimus numquam -neque soli 
similes erimus, qui occidere et redire potest"; sed poéta, quo 
vehementius percutiantur animi, verborum ordinem nec non 
sensuum coniunctionem immutavit ac primum de solibus 
(diebus) occidentibus et remeantibus: 


Soles occidere et redire possunt, 


tum demum de nocte perpetua post mortem domienda 
loquitur: 


я ` 
Nobis cum semel occidit brevis lux, 
Nox est perpetua una dormienda. 


Quo factum est, ut inter versus 3 et 4 tamquam intervallum 
exstiterit, quod: comparationem vitae humanae cum solis moti- 
bus antecedit. Quare carmen 5 quasi ex duabus partibus 
constare videtur, quae inter se non satis coniunctae sunt, 
etiamsi altera primam comprobet. Neque eo contentus poëta 
diversitatis removendae causa imaginem tristem adicit: 


Nox est perpetua una dormienda, 
quo acrius deinde exlamare possit: 
^ 
Da mi basia mille, 0 


quibus nihil aliud affert nisi consecutionem versus primi: 


Vivamus, mea Lesbia, atque amemus. 

Indolis animique Horatii proprium esse videtur digressio- 
nes eius non pertinere ad vehementiorem animi motum expri- 
mendum, imprimis tamen digressiones ex philosophia de- 
promptas. Quod carm. | 13 comprobatur, ubi poéta cum a Lydia, 
quam amabat, adulescentem quendam praelatum sibi esse 
finxisset et invidia agitatus puellam, ne adulescenti nimis fide- 
ret, monuisset, miseram suam fortunam deplorans mutuumque 
amorem praedicans sub finem haec adiecit: 


Felices ter et amplius 
Quos inrupta tenet copula nec malis 
Divolsus querimoniis 


Suprema citius solvet amor die. 
|] 


In carmine autem ll 5 Horatius, ut amicum ab amore 
puellae tenerae viroque nondum tempestivae, quam cum iu- 
venca immatura et uva inmiti comparat, avocet, monet per- 
suadetque, ut aliquamdiu ferocitatem puellae patienter ferat, 

. brevi enim puellam amplexus eius ultro petituram esse pol- 


licetur: 
currit enim ferox 
Aetas et illi quod tibi dempserit 
Adponet annus. 


Quibus praemissis iam ad singulas dicendi rationes sen- 
tentiarumque conformationes utriusque poétae transeamus, 
quae ad affectuum vim augendam sive minuendam pertinent. 
In qua re explicanda quin nullae certae rationes adhiberi pos: 
sint dubitari nequit, cum sciamus una eademque decendi ra- 
tione varios animi motus depingi solere. Utcumque tamen est, 
hoc tantum pro certo haberi potest elocutiones quasdam ad 
certum munus exsequendum saepe adhibitas vim eidem mu- 
neri subiectam adaugere eoque modo ad altitudinem affectuum 
exprimendam pertinere. Itaque magna copia nominum adiecti- 
vorum interdum affectum inffirmari videmus universumque car- 
minis tenorem distrahi, saepe tamen, praesertim cum adiectivis 
exprimantur imagines, affectui vim altitudinemque accrescere. 
lam qui diligentius carmina utriusque poćtae legerit, Catullum 
itemque Horatium imprimis adiectivis imagines suas exprimere 

concedet. Apud Catullum igitur hae inveniuntur: doctae char- 
tae et laboriosae (1,6), desiderium nitens (2,5), tristes curae 
(2,10), viduae noctes (6,6), tacitum cubile (6,7), luppiter aestuo- 
sus (7,5), amores furtivi (7,8), nuntii beati (9,3), horribilis libel- 
lus (14,2), venia pudens (15,2), coniunx lignea (23,6), truces 
iambi (36,5), salax taberna (37,1), vecors rixa (40,4), ebrii ocelli 
(45,11), os ferreum (42,17), seclum insipiens (43,18), crudelior 
ignis (62,20), vidua vitis (62,49), mitis uva (62,50), similia et 
apud Horatium !): mollia imperia (IV 1,7), dens invidus (IV 3,16); 
fidele silentium (lll 2,25), audaces dithyrambi (IV 2,10), dulcis 
sonus (ill 13,38), mores aurei (IV 2,22), celeres lunae (IV 7,13), 
operosa carmina (IV 2,32), nuntii superbi (IV 4,70), forum 
orbum (IV 2,43), casta domus (IV 5,27), saeva paupertas 
(1 12,43), ferrum mordax (IV 6,9), imber edax (ll 30,3), arces 
superbae (epod. 7,6), postes superbae (IV 15,8), atrae curae 
(ПІ 1,40), volucres dies (lll 28,6), angusta pauperies (MI 2,1), 
frons sollicita (Ill 29,10), frons docta (1 1,29), tuta auris (127,18), 
cervix impia (11 1,18), canities morosa (1 9,17), vigiles lacernae 
(ill 8,14), pigri campi (122,17), avidum mare (I 28,18), querula 
tibia (1 7,30), auritae quercus (I 12,12), simila. 

Certum est attributa ad affectionem illustrandam—iracun- 
dam, ferocem, mitem multum valere. Quod iam vir doctis- 
simus C. Morawski observavit (Eos, XIX, 132) Horatium in 
carminibus nihil aeque adamasse quam adiectiva, quae vim 
temperatam et sedatos animi motus designent, ita quidem 
adiectivum »lenis« saepissime repeti (decies ter), »mitis« (ter), 
»placidus« (ter), »temperatus: (ter), in epodis autem prorsus 
non apparere excepto adiectivo »mitis«, sed asperitatem quan- 
dam cum in singulis dicendi rationibus tum in sensibus esse 
conspicuam. Verum tamen id non multum pertinere putamus 
ad ipsam poésin recte intelligendam. Catullus enim, qui multo 
saepius vehementiusque invehitur, vocabulis placidis frequen- 
tius uti solebat quam vehementibus, in cuius carminibus vo- 
cabulum :mollis«—decies quater, »tener«— decies, lenis«— bis 


-recurrit exceptis adiectivis deminutivis, quae adeo. adamasse 


Sa constat. Omnium primum autem in carminibus utrius- 


1) Dr. E. Rosenberg, Die Lyrik des Horaz, Gotha 1883, pg. 83. 

que poétae. adiectivum »dulcis« deprehenditur semel atque 
iterum adhibitum; dulcia enim sunt apud Horatium: epula 
(Ill 8,6), sapor (Ill 1,10), oscula (I 13,14), vinum (lll 12,1; Ill 
13,2; epod. 2,47), otium (epod. 1,8), decus (I 1,2), fistula 
(1 17,10), fortuna (1 37,11), sonus (Il 13,38), strepitus (Ш 3,18), 
domus (Ill 5,12) etiam mors pro patria (lll 2,13). In universum 
usus est Horatius hoc adiectivo in carminibus—vicies septies, 
in epodis—septies, dum Catullus, quamquam natura vehemen- 
tior est, idem adiectivum — vicies quater adhibet ad amorem 
(64,120; 66,6; 68,24,96; 78,3), puellam (32,1); carmen (68,7), 
suaviolum (99,2), vitam (64,157), coniugium (68,106), soda- 
licium (100,4), coniugem (66,33), virum (67,1), pueros (45,11) 
designandos. ў 

Quantum autem adiectivum ad vim versui -insitam illu- 
strandam valere queat, quantum ad affectum depingendum 
pertineat, haec afferenda videntur: Horatius I 13,3 e. q. s. cum 
a Lydia Telephi pulchritudinem summis laudibus efferri videret, 
ira et indignatione exardescens his verbis querebatur: 


Ace AE. . vae, meum 
fervens difficili bile tumet iecur, 


hanc sedem animi perturbationum (Sat. 1 9, 66: ,meum iecur 
urere bilis“, Hom. //. | 646: oto vexat wpadły yo.) nec non sedem 
vehementis amoris (Theocr. 11, 16; 13, 71) truci vocabulo 
"fervens" designans, bilem autem adiectivo „difficili“, 
cuius designationis apud Horatium primum exstat exemplum, 
In carmine vero I. 5, 1 e. q. s. Pyrrham peiuram appellat his verbis: 


Quis multa gracilis te puer in rosa 
Perfusus liquidis urget odoribus 
Grato, Pyrrha, sub antro 
Cui flavam religas comam, 


Simplex munditiis? 


Quamquam puellam graviter accusat poéta, quod fide rupta 
alium quendam amatorem secuta sit, verba, quibus appellat 
puellam, quae instar maris fallacis cura afficiat, quicumque ad 
eam accesserit), non miti quodam colore carent, adiectiva 


1) Kiessling—Heinze, Qu. Horatius Flaccus Oden u. Gpoden, 1917, pg 54. 

autem, quae multa congessit, convicia omni ferocitate privant 
et quasi novam poëtae offerunt occasionem pulchritudinis te- 
merariae puellae laudandae. 

Catullum in carmine 37 iam ab ipso initio trucibus uti 
vocabulis videmus. Cum enim Lesbiam in taberna quadam 
infami consedisse ibique effrenatae libidini se dedisse audivis- 
set, indignatione commotus aspere ac superbe hanc tabernam 
compellat: 


Salax taberna vosque contubernales, 
A pileatis nona fratribus pila . 


In carmine vero 87, quod his incipit verbis: 


Quintia formosa est multis, mihi candida, longa 
Recta est, 


poéta quamquam consulto multa congessit adiectiva, lenitatem 


^quandam exhibentia, verum tamen asperitatis quidam color 


non evanescit, sua enim sententia Quintiam candidam quidem, 
longam, rectam sive proceram, non tamen formosam esse 
contendit!) (lbi autem versibus proximis Lesbiam commemo- 
ravit poéta: 
Lesbia formosa est; quae cum pulcherrima tota est 
Tum omnibus una omnes surripuit Veneres, 


!) Rpud antiquos Graecos et Romanos feminas eximiae longitudinis 
sive altitudinis pulchras habitas esse multa exstant exempla. lam Homerus 
in Odyss. 18,248 Ponelopen magnam praedicat: 


emel neplegal YDVALAGY 

Huctores quoque elegiae Romanae semel atque iterum longas puellas pul. 
chras appellant, ut Propertius H 2, 5 sq: 


Fulva coma est longaeque manus et maxima toto 
Corpore et incedit vel love digna soror. 


Ovidius Am. 3,8: „longa decensque fuit*, Horatius Sat. | 2, 123 sq: 


Candida rectaque sit; munda hactenus, ut neque longa 
Nec magis alba velit, quam dat natura, videri. 

verbis eius statim color quidam molliculus ac dulcis accedit, 
cum enim de Lesbia sermo est, non est iam severitati locus, 
lenitatem res postulat. 


Ad vehementiorem animi motum exprimendum non mi- 
noris momenti deminutiva esse iam alii observaverunt !). Quo- 
rum usus apud Catullum imprimis in carminibus minoribus 
tam late patuit, ut poéta modo dulcem amorem, modo odium 
et contemptum, tum lepidam irrisionem, etiam infirmam inva- 
liditatem expresserit eoque modo carminibus suis venustatem 
et nativum quendam leporem adsperserit. Si hunc frequentem 
apud Catullum usum deminutivorum cum Horatii carminibus 
comparaveris, vatem Venusinum hanc licentiam sibi nisi per- 
angustis finibus non permisisse eiusque rara in carminibus 
deminutiva maxime ad irrisionem et contemptum spectare 
videbis. 


Ш, 


His allatis iam ad comparationes examinandas transea- 
mus, quae quin venustatis quendam colorem carmini adiciant 
imaginesque clariores reddant haud dubium esse videtur °). Qui- 
bus comparationibus non mutari pristinum colorem, nisi voca- 
bula quaedam exhibeant, quae ad vehementiorem animi mo- 
tum illustrandum consulto. a poéta congesta sint plane mihi 
persuasum habeo. 


In carminibus Horatii comparationes saepe longiorum di- 
gressionum causam esse iam supra admohbimus; apud Catul- 
lum comparationem non idem valere ut apud Horatium, 
numquam fere ad digressionem praebere ansam, sed maiorem 
vim exhibere pluribusque constare partibus facile cognosces. 
Quas comparationes in carminibus vatis Veronensis singula in 
lucem clariorem proferre imaginemque ampliorem certiorem- 


1) G. Mueller, De linguae latinae deminutivis, Lipsiae 1865, S. B. Pla- 
tner, Deminutives in Catullus, American, Journal of philol. 16 (1895), pg. 
186, de Labriolle, .f'emploi du diminutif chez Catulle, Revue de philol. 29 
(1905) pg. 277. 


*) J. Simon, De comparationibus quae in Catulli carminibus leguntur, 

que reddere, saepe ludendi causa adhibitas esse hoc compro- 
betur exemplo (7,3 e. q. s.): * 


Quam magnus numerus Libyssae harenae 
Lasarpiciferis iacet Cyrenis 

Oraclum [ovis inter aestuosi 

Et Batti veteris sacrum sepulcrum, 

Rut quam sidera multa, cum tacet nox, 
Furtivos hominum vident amores: 

Tam te basia multa basiare. 

Vesano satis et super Catullo est 1), 


Cum comparationibus metaphorae sive translationes iun- 
guntur, quae, cum natura firmiora exhibeant vocabula, imagi- 
nes adaugent easque viviores reddunt. 

Saepissime ab utroque poéta metaphorae ab igni ductae 
usurpabantur. ltaque vox »u ror« in Catulli carminibus ali- 
quotiens occurrit: ,pectore uritur intimo flamma" (61,177), 
„etsi impensius uror“ (72,5), uritur et coquitur" (83,6); apud 
Horatium autem: „uror seu tibi candidos turparunt umeros... 
rixae“ (1 13,9), „sive quid urimur“ (I 6,19), „et miseram tuis 
dicens ignibus uri“ (Ill 7,11), ,ureris ipse miser“ (epod. 14,13); 
за га е о< apud Catullum: „ignis ardet in medullis“ (45,16), 
„iuveni ardenti castam donare puellam“ (62,23), „cum tantum 
arderem quantum Trinacria rupes“ (68,53); apud Horatium: 
„arsit Atrides virgine rapta* (Il 4,7), ,donec non alia magis 
arsisti* (Ill, 9,6), „non sola arsit Helene Lacaena (IV 9,13), „non 
aliter Samio dicunt arsisse Bathyllo Anacreonta Teium“ (epod. 
14,9), ,ardeo, quantum neque atro delibutus Hercules Nessi 
cruore (epod. 17,30) pro »am og; »ignis« apud Cat: „ignes 
interiorem edunt medullam* (35,15), ,ignis mollibus ardet in 
medullis* (45,16); apud Hor: ,quam lentis penitus macerer 


1) lam inde ab antiquissimis temporibus ad numerum innumerum 
significandum non solum harena (Hom. Jl. IX, 385: o0’ st wor cóca Bot, 
asa 502005 te zûve te) sed etiam coniunctae cum his stellae proferri 
solebant (Platonis Guthyd. pg. 294 B: 7 «ut vX тохто emiotacfoy tobe 
&otípac fmócot stol Wal ey роу). Ovid. Frist. | 5.47. Catullus etiam 
61,205: ,ille pulveris Africi siderumque micantium subducat numerum prius, 
qui nostri numerare volt multa milia ludi". Genesis 22,17: „multiplicabo 
semen tuum sicut stellas caeli et velut harenam, quae est in litore maris“. 
A. Baehr. Comm. pg. 104. 

ignibus" (l 13,8), „et miseram tuis dicens ignibus uri“ (Ill 7,11); 
flamma: apud Cat: *ytenuis sub artus flamma demanat* 
(51,9), „cum vesana meas torreret flamma medullas“ (100,7), 
„pectore -uritur intimo flamma" (61,178), „accepit pectore flam- 
тат“ (64,92); apud Hor: „digne puer meliore flamma“ (1 27,28% 
pro >amore<}), 

Brevibus tamen verbis admonendum esse puto affectus 
utriusque poétae, etiamsi ad amorem exprimendum iisdem 
utantur metaphoris, persaepe alios habere fontes. Ita quidem 
Horatius I 13, 5 e. q. s. perire se ostendit invidia, cum a Ly- 
dia puerum quendam tenerum laudari audivisset: 


Tunc nec mens mihi nec color 
Certa sede manent, umor et in genas 
a Furtim labitur arguens 
Quam lentis penitus macerer ignibus 
Uror, seu tibi candidos 
Turparunt umeros immodicae mero 


Similis quidem affectus et apud Catullumincarm. 51 ex Sapphus 
quodam odario (frg. 2) verso occurrit, ubi poéta cogitatione 
sibi depingit, quo animo adversus sedens identidem puellam 
spectet et audiat: 


Lingua sed torpet, tenuis sub artus 

Flamma demanat, sonitu suopte 

Tintinant aures, gemina teguntur 
Lumina nocte. 


Affectum igitur utriusque poétae diversis duci causis manifes- 
tum est; Horatius enim invidia mentem suam huc illuc 
agitari dicit, os modo pallore, modo rubore obduci et prodere 
quam lentis maceretur ignibus, Catullus quamquam similem 
sententiam et sensum nec non membrorum parallelismum ex- 


!) Quod talium metaphorarum fontem attinet, in veteribus Graeco- 
rum carminibus amatoriis quaerendus. est; in epigrammatis Alexandrinorum › 
late patuerunt, quorum exemplo ducti Romani epigrammata amatoria com- 
ponebant. lam circa a. a. Chr. n. 100 Porcius Licinus in epigrammate a Gel- 
lio N. A. XIX 9, 10 servato pastores ignem quaerentes monebat, ut ad 
se accederent, in suo enim pectore tantum ignem inventuros, quo omnia - 
possint incendi. 4 

hibet, tamen alia de causa id fieri in propatulo est, visus sci- 
licet puellae adeo occupavit amantem, ut similis fere sit statuae 
lapideae 1). 

Seorsum metaphorae tota sententia expressae tractandae 
videntur. Quae cum sensum non solum qui provideri possit, 
sed etiam eum qui in ipsis insit verbis exhibeant, animos a sol- 
licitudine abducunt eoque modo ad sententias infirmandas 
valent. Quibus metaphoris Horatium saepius usum esse quam 
Catullum facile perspici protest. Ita quidem in carm. I 5 cum 
puerum quendam, ut perfidiam et levitatem Pyrrhae caveret, 
monuisset, haec adiecit: 


ra iTestablla 
Votiva paries indicat uvida 
Suspendisse potenti 
Vestimenta maris deo. 


Cum autem naufragi in Neptuni aut alius dei maritimi delubro 
tabulam votivam una cum vestimentis, in quibus erant servati, 
suspendere solerent?), poéta his verbis sese perspecta puellae 
perfidia ex laqueis, quibus in amorem suum se irretivisset, 
‚ deorum auxilio feliciter expeditum esse ostendere voluit. 
In carmine vero Ill 10, 9 poëta Venusinus, ut Lycen mo- 
neret, ne omnis opera ab ea in ludificandis amantibus insumpta 


E A ect эте 


E 


Pr can m pre 


1) Theocr. 2,102: .*. .% Ó' ide wal Ñyzye toy Arapóypoy 
Eig ¿pa дрота Ау, ёүб OŚ pav bę ёубтјса 
"Моб, Oópac Dep оду aperBopevov под! тобро, 
Пасо рёу ebiyOyv yrovos mhśov ex O5 ретото 
Tops pen хоубдесжеу toov voriutoty &époauc, 
(0005 TL puyaca: OMI . . 2 le 
"АМ śmóyny Baybee. хоћу ypóa rávrodev too, 


Sim. Val. Aeditui epigr. (Gell. N. A. XIX 9, 11). 1 


1 


2) Cf. Verg. Aen. XII 766 e. q. s: 


Forte sacer Fauno foliis oleaster amaris 
Hic steterat, nautis olim venerabile lignum, 
Servati ex undis ubi figere dona solebant 
Laurenti divo et votas suspendere vestes. 


Cic. de n. d. ПІ 89; Ant. P. VI 245; luvenal. XII 17. 


v 

in cassum susciperetur et ipsa suae superbiae poenas daret, 
hac usus est imagine: 


Ingratam Veneri pone superbiam s 
Ne currente retro funis eat rota. 


Quae imago e rota ducta est, qua fune apto moles in altum 
tollitur (Frontin. 1, 5, 7; Tacit. hist. 4, 23; Vitr. 10, 13, 2). Cum 
eiusmodi igitur fune rupto nempe nimio rotaę cursu et retro 
voluto comparatur sors eorum, qui nimio nisu ad altiora ten- 
dentes subito casu ad inferiora retro feruntur. Hinc «funis 
rumpitur vel retro it» proverbium esse Graecorum in 
carminibus amatoriis saepe usitatum iam alii animadverte- 
runt’), in eiusque rei fidem aliquot protulerunt locos: Lucian. 
Dial. meretr. 3: 3» 08 záyo alert del «Q avGoary yerzvnam, wol 
Opa, pi kard Thy тороду корр юру máy teivasaı th xahkóbtoy, 

Apud Catullum tales metaphorae raro quidem occurrunt, 
sed et in eius carminibus passim inveniuntur, ut carm. 8, 3: 


Fulsere quondam candidi tibi soles, 


pro vulgari: ,eras tu quondam felix, secunda tibi olim in amore 
affulgebat fortuna”. Simili translatione sed ad miseriam expri- 
mendam usum esse Horatium constat Saf, | 8, 72: „Huncine 
solem ta nigrum surrexe mihi*, eodem vero sensu (quo Catu- 
llus) — Ovidium ex P. Il 1, 25 e. Gees: 


Tu mihi narrasti, cum multis lucibus ante 
Fuderit adsiduas nubibus auster aquas, 
Numine caelesti solem fulsisse serenum. 


Lepidissimam metaphoram exhibet etiam Catulli carmen 70, 
ubi v. 3 poéta in amore elusus de mulierum levitate queritur 
his verbis: 

Dicit; sed mulier cupido quod dicit amanti, 

In vento et rapida scribere oportet aqua, 


quam ex Graecorum proverbio sumpsisse videtur, cum in So- 
phoclis frgm. 741 N legamus: eis ddwp qpópew пес non in Plat. 
Phaedr. 276, Lucian. Catapl. 21: Grove èyè ywvarnds els op ypápo. 


1) Rohde, Griech. Rom. ? 157, 


$ 
| 


won e od 

lam qui accuratius Horatii dicendi rationem consideraverit, 
facile persuasum habebit adamasse poétam Venusinum pug- 
nantia secum componere, ut grata protervitas« (l 19,7), 
»saevo cum ioco* (1 33,12), »grata compede (1 33,14), 
similia. Qua dissimilitudinum coniunctione, etiamsi rarius in 
Catulli carminibus occurrat, imaginibus hoc modo expressis 
vim accrescere nemo est qui neget. In carmine enim 11,19 
e. q. s., quod fide a Lesbia rupta compositum esse necesse est 
putemus, poëta non maledicit puellae perfidae, amicos tan- 
tum rogat, pauca »non bona dicta: ei nuntient: 


Cum suis vivat valeatque moechis, 
Quos simul complexa tenet trecentos 
Nullum. amans vere, sed identidem omnium 


Ша rumpens. 
/ , 
; 


In quo carmine diversitate allata -nullum« et »o m- 
nium: poëta asperitatem quandam et gravitatem verbis suis 
adiecit. In epigrammate vero 85 constructio vocabulorum »o d i« 
et >а mos, quae invicem se excipiunt, adeo obstupefacit ipsum 
poétam, ut affectuum inter se contrariorum causam nondum 
inveniat, quique id fiat et fieri possit, sese prorsus non intelli- 
gere dicat !). Similiter 76,13: „Difficile est longum subito 
deponere amorem*; 87,6: ,omnibus una omnes surri- 
puit Veneres“. 


Quam dissimilitudinum coniunctionem in Horatii quoque 
carminibus passim offendimus, ut Il 12,21 e. q. s. 


Nam tu quae tenuit dives Achaemenes 

Rut pinguis Phrygiae Mygdonias opes 

Permutare velis crine Licymniae 
Plenas aut Arabum domos? 


1) Vocabula »0 disse: et ›а mare: saepius sive coniuncta sive 
opposita opud poétas antiquos occurrunt: 
Terent. Gun. | 1,27; „Et taedet et amore ardeo", 
Publ. Syr. 6. ,aut amat aut odit mulier, nil est tertium", 
Ovid. A. 1611,33: „Luctantur pectusque leve in contraria tendunt 
Hac amor, hac odium; sed puto vincit amor", 
ibid. 35: „Odero, si potero, sin non, invitus amabo". 


, 

His verbis poéta omnes, quaecumque sint divitias, uni 
Licymniae crini opposuit, ut Hafis apud Jon. Poes. Asiat, pg. 
367: ,Tametsi amica nos nihil aestimet, tamen orbi terrarum 
non permutemus crinem illius capitis*. 


IV. 


Ad affectionem recte depingendam sonumque sublimio- 
rem exprimendum gradatio magni momenti esse videtur, quae 
tamen figura ab utroque poéta raro tantum usurpabatur. Initio 
igitur carminis 51, quod ex Sapphus quodam odario a Catullo 
in latinum sermonem versum esse jam supra monuimus, haec 
scripta inveniuntur: 


llle mi par esse deo videtur, 
Ille, si fas est, superare divos... 


Ea dicendi forma, quae cumulando adauget, e Graecorum / 
poétis usum esse Euripidem constat, cum ita scriberet in. Hip- 
polyto 360: 

Kózpu o» 2р" ту deós 
OAM et m. welloy XXXo ylyvetar Deoñ, 


sed simplicius Aeschylum in Choephor. 53: 


tb 0” ebtuyely, 
160' ey Bpotnic Deng te wai део mAéov, 
Pari modo igitur quamquam dicit Catullus, tamen ipse 
suo periculo amplificavit sententiam, quam simplicem habet 
ea quam imitatus est Sappho (frgm. 2): 


Daivsrat pot уос toos Ücoiotw 
Елеу ©vyp, ботс ёудутиос TOL 
GAVEL . 


In qua re ne ea quidem negligenda esse vidbntur, quibus 
ancilla Hecubam appellat, in cognomine fabula 667: 


© Tavidhawva wär polo 7 Ayo, ; 
Géozotw', Bawas, odaéc’ el BAémooca pos, 
Ead 


et si quae horum similia feruntur; nam his quoque satis con 
spicuum esse videtur, quantopere augendi cupidi sint et quam 

difficile sibi satisfaciant sive poétae sive quos poétae inducunt 
loquentes. Catullus etiam alio modo amplificavit sententiam, 
cum Romanorum morem secutus >si fas est« adiecerat, 
ne scilicet magnos deos laederet lingua superba, ut Cicero 
Tusc. V 13,18: ,cum ipso deo, si hoc fas est dictu, comparari 
potest“: Ovid. Trist. V 2,46: „si fas est homini cum love posse 
ISS? V. 5,24 


Me quoque, si fas est exemplis ire deorum, 
Ferrea sors vitae difficilisque premit. 


Quae gradatio etiam apud Horatium inveniri potest, ut 
in carm. I 13,17: 


Felices ter et amplius, 


is tamen cumulandi adaugendique modus ab Homero sum- 
ptus (Odyss. 5,306: «pic pánapes Aavaol nat tecpdatc, of cór bdovto) 
non tanti valet, quanti valere vidimus apud Catullum, neque 
ei vim tantam inesse facile perspicies. 

Praeterea in carm. Ill 9 continuas in Lydiae responsis 
0%1се:с facile quisque per se sentiet. Haec autem carminis 
amoebaei veluti lex erat, ut, qui responderet, similibus sen- 
tentiis atque imaginibus, sed maiore cum vi atque arte expres- 
sis alterum vincere conaretur: 


v. 1. Donec gratus eram tibi 
5. Donec non alia magis arsisti, 
9. Me nunc Thressa Chloe regit 
13, Me torret face mutua 
11. Pro qua non metuam mori 


15. Pro quo bis patiar mori. 


V. 


His collatis iam animadvertamus oportet, quomodo ordi- 
natio sive constructio sententiarum, quam Graeci aviat 
vocant, ad affectus depingendos pertineat, In qua re imprimis 
complurium sententiarum, quae enuntiationi adiunctae sunt, 
sive sententiarum secundariarum ordinatio, ad rem sive cogi- 

Materjały i Prace Wydziału I-go Т. P. N. Tom I. 2% 
upige 
A TS 

tationem quandam designandam magni momenti esse videtur. 
Quod ut comprobetur exemplis, afferamus Horatii 11 8,1 e.q.s: 


Ulla si iuris tibi peierati 

Poena, Barine, nocuisset umquám, 

Dente si nigro fieres vel uno 
Turpior ungui 


Crederem... 
Similiter Ш 9: 


Donec gratus eram tibi 
Nec quisquam potior bracchia candidae 
Cervici iuvenis dabat, 


et eiusdem carm. v. 5 sq: 


Donec non alia magis 
Arsisti neque erat Lydia post Chloen... 


Quibus satis manifestum esse puto a poéta omnia, quae fingi 
possint, adferri, sententiam enim >»donec gratus eram tibi« 
alium quendam amatorem nondum excludere, ita ut altera 
sententia »nec quisquam potior bracchia candidae cervici 
iuvenis dabat« quasi ad priorem sententiam supplendam et 
explicandam adhiberi videatur tamquam si sese solum a Lydia 
amatum esse dixerit. Quae enuntiationum ordinatio etiam 
apud Catullum inveniri potest, sicuti in carm. 11: 


Furi et Aureli, comites Catulli, 

Sive in extremos penetrabit Indos, 

Litus ut longe resonante Eoa 
Tunditur unda, 


Sive in Hyrcanos Hrabasve mollis 

Seu Sacas sagittiferosve Parthos, 

Sive quae septingeminus colorat 
Requora Nilus, 


Sive trans altas gradietur Alpes, 

Caesaris visens monimenta magni, 

Gallicum Rhenum horribilesque ulti- 
mosque Britannos, 


Omnia haec, quaecumque feret voluntas 
Caelitum, temptare simul parali,.. 


U P 

Catullus cum his versibus Furium et Aurelium pluribus sen- 
tentiis ut spectatissimae fidei amicos, qui ad summos quosque 
labores subeundos prompti paratique essent, appellavisset, in 
tantam hac sententiarum ordinatione admirationem convertit 


‘lectorem, ut sane ipsum spectatae amicitiae novum documen- 


tum ab iis petiturum esse expectare possit. Non multa tamen 
poscere videt poétam: 


Pauca nuntiate meae puellae 
Non bona dicta. 


More suo Catullus tacita irrisione usus est in eo carmine, ut 
sub finem veros affectus suos ostenderet tristemque animum 
dulcissima imagine, quam e proverbio vulgari effinxit, expri- 
meret !): 


Nec meum respectet, ut ante, amorem, 

Qui illius culpa cecidit, velut prati 

Ultimi flos, praetereunte postquam 
Tactus aratro est. 


Amicorum vero mentem consiliumque bene perspiciens poëta 
in huius carminis prologo (1—14) eundem secutus est morem, 
quo veteres amicitiam designare solebant, ut amicos carum 
caput in remotissimas quasque terras multo cum labore peri- 


culisque comitari paratos esse dicerent. 
Quam rem similiter Horatium expressisse eodemque 


metro invenimus Il 6: 


Septimi, Gadis aditure mecum et 

Cantabrum indoctum iuga ferre nosira et 

Barbaras Syrtis, ubi Maura semper 
Restuat unda, 


nec non in epod. 1,11 e.q.s: 


Feremus et te vel per Alpium iuga 
Inhospitalem et Caucasum 
_ Vel occidentis usque ad ultimum sinum 
Forti sequemur pectore; 


1) S. Hammer, Ad Sapphus et Catulli carmina nuptialia notulae, Gos 
XXIH, pg. 14. І 

Propertium | 6,1 e. q.s: 


Non ego nunc Hardiae vereor mare noscere tecum, 
Tulle, neque Regeo ducere vela salo 

Cum Rhipaeos possim conscendere montes 
Ulteriusque domos vadere Memnonias; 


Mart. X 20,7: 


Tecum ego vel sicci Gaetula mapalia Poeni 
Et poteram Scythicas hospes amare casas. 
Si tibi mens eadem, si nostri mutua cura est, 
In quocumque loco Roma duobus erit; 


Stat. Silv. IIT 5,19; 


Quamquam et si gelidas irem mansurus ad Hrctos 
Vel super Hesperiae vada caligantia Thyles 

Rut septingemini caput inpenetrabile Nili, 
Hortarere vias; 


V 1,127 e. q. s. 
VI 


Maipris tamen momenti ad affectus intimosque pectoris 
sensus exprimendos tempora modosque enuntiationum recte 
adhibitos esse nemo certe negabit. In carminibus nempe ama- 
toriis, ubi gravissimi saepe animi motus verbis comprehen- 
duntur ac depinguntur, frequens usus imperativi sonum poétae 
sublimiorem gravioremque reddere solet. Ne autem sermo eo 
modo nimis validus immoderatusque sit, affectus a poétis ita 
moderantur, ut pro validioribus imperativis tenuioribus coniun- 
ctivis utantur. In universum imperativo imperia vel preces 
exprimi solere non ignoramus, ab utroque tamen poéta deos 
perraro coniunctivo appellari memoratu dignum esse videtur. 
Catullus enim quamquam in carminibus suis tricies quater 
deos appellat, vix ter usus est coniunctivo, Horatius in odis 
et epodis decies semel coniunctivum adhibuit, etiamsi triecies 
septies deos appellavisset. Admonendum etiam videtur Catul- 
lum ilam Lesbiam solo imperativo (5,7; 6,12), alias puellas 
octies imperativo, bis tantum coniunctivo alloqui. 

Qui Horatium cum Catullo comparaverit, a Venusino 
poéta puellas duodevicies imperativo, sexies solum coniunctivo 

appellari vedebit. ltaque a vehementiore Catullo imperativus 
frequentius usitabatur quam ab Horatio, moderatis affectibus 
imprimis conspicuo, nam allocutionibus ad puellas amatas et 
deos omissis centies vicies ter imperativum, septies tantum 
coniunctivum adhibuit, dum Horatius septuagies imperativo et 
duodevicies coniunctivo utitur. Velim quoque animadvertas 
Maecenatem ab Horatio*), a Catullo Lesbiam solo appellari 
imperativo. In temperato tamen genere dicendi frequentiorem 
apud utrumque poćtam esse coniunctivum quam imperativum 
multis exemplis ex carminibus depromtis comprobari potest. 
Horatius igitur | 33, 1 e.q.s., ut Albium Tibullum, quo fami- 
liariter utebatur, de fide a Glycera laesa consolaretur, usus 
est coniunctivo: 


Albi ne doleas plus nimio 

Inmitis Glycerae neu miserabiles 

Decantes elegos, cur tibi iunior 
Laesa praeniteat fide; 


similiter Catullus fide a Lesbia laesa (76, 16 e.q.s.): 


Difficile est longum subito deponere amorem, 
Difficile est. Verum hoc, qua lubet, efficias; 
Una salus haec est, hoc est tibi pervincendum, 
Hoc facias, sive id non pote, sive pote. 


Altera persona sing. coniunctivi praesentis ad prohibitio- 
nem exprimendam saepius in comoedia occurrens, interdum 
ab Horatio in satiris, in carminibus post »neu« (| 2, 51) et post 
»nec« (Il 11, 4) usurpabatur; post »ne« semel tantum secun- 
dam. personam sing. coni. praes. loco modo allato invenimus, 
quo leniore sono orationis utitur poéta, ut adflictum amicum 
erigat confirmetque. 

Interdum in carminibus utriusque dace utrumque mo- 
dum iuxta usurpari invenies. Ita quidem Catullus 32, 3 cum 
amicam rogaret, ut domi maneret, usus est imperativo: 


lube ad te veniam meridiatum, 


1) C. И 17, 31; 18, 13, 15, 17, 26, 27, 28; Ш 29, 5, 9, 11, 32; 
14, 15, 

cum tamen a precibus ad mandata transisset, ut omnia dili- 
genter pararet, imperativum coniunctivo commutavit: 


Sed domi maneas paresque nobis 
Novem continuas fututiones. 


Horatius autem I 11 dum puellam quandam superstitiosam 
vitae gaudiis frui iubet, utitur coniunctivo: 


Sapias, vina liques et spatio brevi 
Spem longam reseces, 


quo validiore sono sub finem carminis exlamare possit: 
Carpe diem quam minimum credula postero. 


Quomodo autem rectus temporis usus ad tenorem so- 
numque loci sublimiorem reddendum affectumque sincerum 
exhibendum valeat, Catulli carmen 8 docet, ubi poéta Vero- 
nensis Lesbiam suam his verbis compellat (v. 5): 


/ 


Amata nobis quantum amabitur nulla. 


Manifestum fit hic a poéta futurum „amabitur* positum 
esse scilicet ad affectum sincerum tristemque animum expri- 
mendum, bene enim illum sensisse nullam umquam feminam 
tantum amatum iri quantum Lesbiam a se. 


VII 


Transeamus nunc ad eam figuram quae dicitur interro- 
gatio. Qua figura cum saepius usus sit Catullus, magis varium 
animi ¿motum eum exprimere potuisse quis negare possit? 
Frequentissimus eius figurae usus, qui tamen a Catullo raro 
usurpatur, is est, ut ad interrogata nil respondeatur: 


38,6: Irascor tibi. Sic meos amores? 
43,6: Ten' provincia narrat esse bellam? 


Tecum Lesbia nostra comparatur? 


‘Quas interrogationes nihil aliud esse quam modum sententiae 
exprimendae, quae nullum postulet responsum unicuique sta- 
tim manifestum fiat necesse est. Eius generis interrogationes 

in Horatii quoque carminibus saepius adhibitas esse multis 
exemplis comprobari potest (IV 1): 


intermissa, Venus, diu 
Rursus bella moves? 


(C. 15; 19; 1 12; 1 25; Ш 7; 111.10; Ill 25, similia). 

Persaepe fit, ut interrogatio, cum in ipsa insit responsum, 
probationis sive enuntiati affirmantis locum obtineat. Eo inter- 
rogandi modo saepe usus est Catullus, ut in carm. 45 dulcis- 
simo, ubi poëta cum duorum amantium imaginem, lepidissimis 
depinxisset coloribus, haec denique subiecit: 


Quis ullos homines beatiores 
Vidit? Quis Venerem auspicatiorem? 


Similem usum invenimus in carm. 82,1; 100,7. 
Prorsus eundem interrogandi modum neque apud Hora- 
tium deesse carmen testatur ll] 11, ubi haec legimus: 


4 Impiae (nam quid potuere maius?) 
BUL., Impiae sponsos potuere duro 


Perdere ferro, 


quibus verbis poéta figura interrogationis posita nullum maius 
profecto scelus Danaides committere potuisse monuit; nihil 
aliud fecit Catullus, cum interrogatione adhibita nullos umquam 
amantes feliciores fuisse professus esset. 

His collatis iam admoneamus, quam late patuerit, quem 
proprium ingenii Catulliani esse dicimus et in deliciis illius po&- 
tae sermonis ponimus usus quaerendi eodemque saepe voca- 
bulo respondendi. Itaque in carm. 9, 3 e. q. s., quod mollissi- 
mos amicitiae sensus spirat, poéta gaudio exsultans, quasi 
credere nequeat nuntium beatum, ex amico ex longinquis terris 
redeunte quaerit, veneritne domum revera, nec minus sincero 
affectu ex intimo pectore deprompto respondet amicum pro- 
fecto venisse: 


Veranni, omnibus e meis amicis 
Antistans. mihi milibus trecentis, 
Venistine domum ad tuos Penates 
Fratresque unanimos anumque matrem? 
Venisti. O mihi nuntii beati!.. 


i 

Quem interrogandi respondendique modum ex Graecorum 
poési a Catullo sumptum iam alii observaverunt. C. Schulzius 
in dissertatione quae inscribitur De Catullo Graecorum imitatore 
pg. 37 rectissime Theocriti idyllii 12 admonuit, quod sane cum 
Catulli carmine, cuius aliquot versus modo allati sunt, compa- 


"Hhv@es, of 08 motebvtes èv fvat. ynpdonovaty. 


In carmine vero 77, quod vehementissimum dolorem mihi qui- 
dem prae se ferre videtur omnium Catulli carminum, quae in 
aemulis exagitandis atque vexandis versantur, poéta Rufum 
quendam, amicum perfidum, qui illo absente Lesbiae sibi con- 


8) 
i 
N 
ik 

. H i t 
rari possit: ] 
"Mdodec, 6 pide wobps тріт oby voxti wat Т|ої; Ls 
1 
ciliavit amorem, appellans rogat: | 


Sicine subrepsti mi atque intestina perurens 
Mi misero eripuisti omnia nostra bona?, 
/ 


eamque rogationem summae dubitationis gravissimique doloris 
plenam sequitur responsio plane affirmans: mil ted 3 


Eripuisti; eheu nostrae crudele venenum 
Vitae, eheu nostrae pestis amicitiae. 


"Hoc modo vehementem animi motum tristemque animum 


et dolorem a poéta Veronensi semper designari etiam aliis | 
] comprobatur carminibus: 12,6; 24,7; 37,7; 40,6; 42,7; 62,8; 72,7; | 
| 88,4; 100,5; 104,1. | 
In Horatii carminibus eum interrogandi respondendique 1 I 
ınodum nisi in epodis semel (1,9 sq.) non invenimus: y 
An hunc laborem mente laturi, decet } 


Qua ferre non mollis viros? 
Feremus et te vel per Alpium iuga... N 


VIII. if 


Catullus tamen in versibus versuumque particulis variisque 
dicendi flosculis iterandis ac frequentandis mirum quantum 
sibi placuit, longe in ea re discedens ab Horatii severa ele- 
gantia, qui quamquam non omnia in hoc genere cavit, tamen ' 


= эл 


а 

hanc licentiam sibi nisi perangustis finibus non permisit, 
Catulli carmina, tam parvum corpusculum quod vix tertiam 
partem ambitus Horatii carminum amplectatur, quanto opere 
versus singulaque vocabula bis terve ac saepius non magnis 
intervallis posita ferant quis nescit? 

Quas repetitiones ex vulgari consuetudine fluxisse iam 
alii animadverterunt eamque opinionem planius comprobave- 
runt. In Homeri reperiuntur carminibus, quorum auctoritatem 
per multa saecula tantam fuisse constat, ut ex iis tamquam ex 


' vivo fonte mera semper manaret poésis et poétarum hortulos 


irrigaret: 


Il. 6,395: *Avopond, ул, Bogów pea айе "Hectovoc, 
Herim Vy йс Svatev , . . 


11. 20,371: тоб 0 syb avrios elp, nal et порі yetpas Eolńev, 


Ы 


et порі yetpas Éovxe, pévos © aldwy сидро. 


Ii. 22,127: tọ бари реуа, Ate тард уос 110=05 te 
napOśvog fideos 1... . 


Tl. 2,671: Nipebe ad pm dev aye < 


Nipe5c, 'Aqhatys vis Харбтоб т NATO 


D 


Ntpeńs, 05 xàXiotoc dwijp . 


П. 2,837: tov 050 Vocantéys yoy’ "Aotos брулрос xvopov, 
"Аско Yoraxidys dv 'Aptoßndev (00у taza, 


Il. 2,849: cydobsv sé 'AuoOGvoz, an’ "A Evo} enpd péovcos, 
"А Et0d, o5 zókktoroy дор Eniatdyara. alav, 


Il. 2,870;.6,153; 7,137; 12,95; 18,398; 21,85; 21,157. 
In Odyssea unicum exstat repetitionis exemplum, quod 
iam Aristarchus (Aristonic. ed, Carn. pg. 5) animadvertit (1,22 sq): 


"АХ 5 pêv Aidtozas perentade 174208’ ёоутос 
AtOtonas, тої Ov dedstara, Esyator ®убрФ®у, 


Eamne figuram iam Ennius in Annalibus ab Homero sumpse- 
rit, propter exiguitatem fragmentorum certe diiudicari non pot- 

est, quod tamen mihi quidem verisimillimum esse videtur 
cum Ciceroni (progn. fr. in de div. | 14) nota sit: 


Saepe etiam pertriste canit de pectore carmen 
Et matutinis credula vocibus instat, 
Vocibus instat et adsiduas iacit ore querellas, 


et Lucretio (5,950): 


quibus e scibant umori’ fluenta 
Lubrica proluvie larga lavere umida saxa 
Umida saxa, super viridi stillantia musco. 


In Alexandrinorum poési late patuit!), unde а Catullo 
recepta non fortuitum, sed studiose quaesitum et adamatum 
poétae artificium fuit. E poétis aetatis Augusteae imprimis ab 
Ovidio usurpabatur?). Apud Vergilium semel atque iterum in 
Bucol. reperitur, e. g. 6,20: 


Addit se sociam timidisque supervenit Aegle, 
Regle, Naiadum pulcherrima, ... 


6,55: 
Claudite, Nymhae, 
Dictaeae Nymphae, nemorum iam claudite saltus, 
4,48: 


Pan etiam, Arcadia mecum si iudice certet, 
Pan etiam Arcadia dicat se iudice victum. 


et in Georg. II! 280: 


Hic demum, hippomanes vero quod nomine dicunt 
Pastores, lentum destillat ab inguine virus, 
Hippomanes, quod saepe male legere novercae; 


in Aen. raro occurrit, quod ,repetitionum amoenarum loco 
ponatur* (Macrob. V 14,6), in eisque locis, qui sublimiorem 
exhibent sonum (6,164): 


Atque ili Misenum in littore sicco, 
Ut venere, vident indigna morte peremptum, 
Misenum Aeoliden, quo non praestantior alter 
Rere ciere viros, 


1) Th. Zieliński, Lhilol. N. F. XIV, 1901, 13 sq. 
2) R. Helm, Festschr. f. Vahlen, Berol. 1900, 359 sq. 

Ren. 6, 494: 


Atque hic Priamiden laniatum corpore toto 
Deiphobum vidit, lacerum crudeliter ora, 
Ora manusque ambas, 


Ren. 7, 586: 


llle velut pelagi rupes immota resistit, 
üt pelagi rupes magno veniente fragore. 


Quam consuetudinem, praeter Alexandrinos poëtas Sap- 
phonem fortasse secutus, Catullus quoque amplectitur eique 
dicendi generi nativo suo ingenio tantum venustatis et simpli- 
citatis adspersit, ut repetitiones eius, quarum usus tam late 
patet, non solum aures non offendant, sed in deliciis sermonis 
vatis Veronensis habendae sint. Repetitiones autem Catullianas 
in duas partes dividi posse mihi quidem videtur: quae fortuitae 
sunt casuque oblatae et quae consulto usurpantur. Ad primam 
partem eas referendas puto, quae (per speciem quidem) nihil 
subiciunt, quod in carmine componendo maioris momenti esse 
possit, ad alteram eas, quas eo consilio adhibet poéta, ut 
vehementius animi moveantur !). 


Cum igitur in carm. 76, quo, quod affectuum altitudinem 
attinet, pauca tulit antiquitas praeclariora, v. 13 sq. Catullus dicit: 


Difficile est longum subito deponere amorem. 


a Difficile est; verum hoc, qua lubet, efficias, 


duo tantum repetit vacabula, quae praedicatum sunt enuntiati, 
verum tamen consulto ea repetisse videtur, ut affectum suum 
sincerum tristemque animum depingeret et amare desistere 
difficile esse concederet. 

Persaepe tamen apud Catullum versum bis terve ac 
saepius positum invenimus. Atque ut omittamus versuum 
intercalarium suis intervallis redeuntium ornamenta in Parca: 
rum cantu carminis 64 (Currite ducentes subtegmina, currite, 
fusi) et in utroque hymenaeo (61: o Hymenaee Hymen, Hy- 
men o Hymenaee, et 62: Hymen o Hymenaee, Hymen ades 
o Hymenaee), vel ea, quae ad intercalarium normam propius 


1) Vahlen, Index lectionum in Univ. Litt. Frid. Guil. 1896/97. 


, 

accedunt, quibus Theocritum in idylliis et Vergilium in eclogis 
usos esse constat, quamvis ad horu carminum naturam facta 
sint, tamen huius poétae studio quid maxime probatum fuerit 
patefaciunt. Sed sunt alia ab hoc genere carmina diversa, 
quae eandem iteratorum versuum consuetudinem prae se 
ferunt, Admoneamus igitur carminis 8,3: 


Fulsere quondam candidi tibi soles 
et versus 8: 


Fulsere vere candidi tibi soles: 


quippe repetito versu poëta et colligere videtur superiora et 
confirmare et sibi transitum parare ad contrariae conditionis 
miseriam describendam; dein in altera parte cum haec se 
excipiant v. 11: 


Sed obstinata mente perfer, obdura; 
Welles 

Vale, puella; iam Catullus obdurat 
et vi 19: 

At tu, Catulle, destlnatus obdura, 


facile sentitur, quae vis adhotationi , sui accrescat bis terve 
repetito illo: ,Catullus obdurat* et ,Catulle, obdura*. 

Sed iam animadvertendum esse putamus iis repetitionibus 
saepe eximiam Catulli scribendi facultatem designari: Multos 
dicendi flosculos, universos versus memoria tenere poétam 
Veronensem iisque uti et ludere ad diversissimos affectus 
depingendos. Ut nos singula vocabula dicendique rationes, ita 
Catullum versus memoria tenuisse iisque occasione oblata 
usum esse in propatulo est. 

Legimus igitur in carm. 2,1: 


Passer, deliciae meae puellae, 


et mox in carm. 3, ubiprimum passerem mortuum esse suae 
puellae locutus est, statim eundem adiecit versum, quem 
primum carminis 2 posuit: 


Passer, deliciae meae puellae. 

In carm. vero 8 Catullus vehementissime permotus cum 
de fide a Lesbia rupta quereretur, quanto eam amore dilexis- 
set, his verbis designavit: 


Amata nobis quantum amabitur nulla, 


quae et sincerum praebent affectum et ex pectore amorem 
verum numquam evelli posse signumque eius semper mansu- 
rum ostendunt. 

Quare cum novos puellae perfidae amatores in carm. 37 
exagitaret, amoris sui recordatus puellam iisdem fere vocavit 
verbis: 


Amata tantum quantum amabitur nulla, 


uno tantum vocabulo mutato. 
Et quibus verbis fratrem sibi indigna morte ademptum 
lamentatus est in carm. 68,20: 


O misero frater adempte mihi, 
paene iisdem patrem gemit in codem carmine v. 92: 


Ei misero frater adempte mihi. 


e y 
Denique cum ad tumulum fratris venisset cum Memmio in 
Bithyniam profectus, ut mortuo iusta persolveret, gravi luctu 
commotus eadem fere exclamavit in carm. 101,6: 


a Heu miser indigne frater adempte mihi. 


Quod cum de aliis quoque frequentibus in carminibus 
vatis Veronensis repetitionibus dici possit, plures enumerare 
vanus labor esse videtur et iam id solum agitur, ut, quantum 
ad sinceros vehementioresque animi motus exprimendos va- 
leant, paucis comprobetur verbis. 

lam cum carminis 76 verba afferemus, admonuimus, vo- 
cabula bis terve a saepius posita 'ad tenorem sonumque loci 
sublimiorem reddendum affectumque vehementiorem exprimen- 
dum quanti momenti esse viderentur. Quod ut in lucem cla- 
riorem proferatur omnisque dubitatio removeatur, admoneamus 

etiam carminis 58, quo Catullus Caelium amicum de Lesbiae 
perfidia certiorem facit summumque suum contemptum puellae 
ad explendam libidinen plane se proicientis declarat: 


Caeli, Lesbia nostra, Lesbia illa, 
llla Lesbia, quam Catullus unam 

Plus quam se atque suos amavit omnes, 
Nunc in quadriviis et angiportis 

Glubit magnanimos Remi nepotes. 


Affectum vehementem tristitiamque summam spirant verba 
repetita, cuius repetitonis pulcherrimae vis non tantum in 
»illa« iterato inest, quantum in iuncto »Lesbia illa« per 
chiasmum duplicato. Qui diligentius eam repetitionem consi- 
deraverit, iam facile persuasum habere poterit poétam duas 
iterare voces „Lesbia“ et „illa“, unam alteramve praeponentem, 
tamquam si rectiora lenioraque ad horrida illa, quibus impri- 
mis excrucietur ipse, invenire velit. Nimirum Lesbia erat unica 
femina, quam sincere et ex animo dilexerat Catullus, quod 
ipse versibus suavissimis expressit (c. 72): 


Dilexi tum te non tantum ut vulgus amicam, 
Sed pater ut gnatos diligit et generos. 


Meque aliter Horatius in carm. IV 13, 1 e. q. s. cum tempus tan- 
dem, quo meritas pristinae superbiae poenas exsolveret Lyce, 
venisse dixisset; illam enim, quod diu a diis efflagitaret, iam 
anum fieri et, quamvis formae deperditae pigmentis artibusque 
meretriciis mederi studeret, deseri tamen et contemni ab 
omnibus: 


Audivere, Lyce, di mea vota, di 
Audivere, Lyce: fis anus et tamen 
Vis formosa videri 
Ludisque et bibis impudens, 


Et cantu tremulo pota Cupidinem 
Lentum sollicitas. 


Vocabulis: »audivere di«, »di audivere« per chiasmum 
repetitis gaudio exsultare se dicit poéta, quod Lyce iam vetula 

facta sit; vocabula »fis« (quae forma raro tantum usurpatur) *) - 
et »vis«, quae similiter sonant, vehementiorem produnt animi 
motum. Cum tamen poéta frustra Lycen tenerae aetatis annos 
semel praeterlapsos Coisque vestibus peregrinisque odoribus 
restituere tentare dixisset, brevi indignationis iraeque oblitus 
est et Lycen, quam olim tanto opere amaverat, venustam et 
splendidam et formosam ante oculos suos adstare cogitatione 
sibi depingit neque quo fugerit amicae pulchritudo perspicere 
potest: 


у Quo fugit venus, heu, quove color, decens 
Quo motus? Quid habes illius, illius 
Quae spirabat amores? 


et vocabulo »illius« repetito tristem reddit affectum, quod quasi 
querella quaedam temporis acti sonat. lam multi animadverte- 
runt interpretes his Horatii verbis eundem exhiberi affectum, 
quem Catulli carmen 58. Sed Catullus ubi omnem suum in 
retinenda sibi Lesbia laborem frustra insumi et integrae perdi- 
taeque funditus menti amorem suum credi conspexit, indigna- 
tione commotus tandem exlamavit: 


Nunc in quadriviis et angiportis 
Glubit magnanimos Remi nepotes, 


Sicuti postea de Lydia dixit Horatius in carm. | 25, 10, quae 
anus facta: 


Invicem moechos anus arrogantis 
Flebis in solo levis angiportu. 


Longe aliter sonat repetitio in carmine 5 Catulli, ubi 


ip poëta a puella basia petit innumerabilia: 


Da mi basia mille, deinde centum 
Dein mille altera, dein secunda centum, 
Dein usque altera, deinde centum, 


nam vocabulis: »da mi bassia mille« repetitis non so- 
lum ardorem amantis exprimi, sed adiectis vocabulis: »deinde 
 centum« poétam ludere videmus. 


!) Kühner- Holzweissig, 1912, pg. 819. 

[l. 148 

Idem gaudium spirare vehementioremque animi motum 

, prae se ferre certe concedet, quicumque carmen Catulli 107 
legerit: 


Si quicequam cupido optantique obtigit umquam 
Insperanti, hoc est gratum animo proprie, 

Quare hoc est gratum, nobis quoque carius auro, 
Quod te restituis, Lesbia, mi cupido, 

Restituis cupido atque insperanti, ipsa refers te 
Nobis. O lucem candidiore nota! 

Quis me uno vivit felicior, aut magis hac rem 
Optandam in vita dicere quis poterit? 


Si cum hoc nativo Catulli atque adamato genere dicendi | 
carmina Horatii comparaveris, iterandorum vocabulorum morem | 
multo rariorem esse invenies neque dubium habere poteris, 
quin poëta Venusinus in vocabulis variisque dicendi flosculis — - 
iterandis ac frequentandis hunc Catulli morem, imprimis in 
epodis secutus sit, ut 17,65 e. q. s: 


Optat quietem Pelopis infidi pater 
Egens benignae Tantalus semper dapis 
Optat Prometheus obligatus aliti 
Optat supremo collocare Sisyphus 

In monte saxum. 


Videamus tamen Horatium saepe repetita vitare vocabula 
etiam in iis locis, in quibus notio vocabulorum eadem est 
neque iisdem eam exprimere vocabulis, sicuti fecisset Catullus, 
ut in carm. lll 7: 


Ut Proetum mulier perfida credulum 
Falsis impulerit criminibus nimis 
Casto Bellerophonte e 
Mutare necem, refert; 


Narrat paene datum Pelea Tartaro... 


Concursum igitur vocabulorum: »refert« et »narrat« habe* 
mus, quamquam Horatius facillime hic repetitionis figuram 
adhibere potuit, quod cum neglexisset, consulto id factum esse 
| 3 pro certo haberi licet. Neque tamen putandum est poétam 
Venusinum omnia in hoc genere cavisse et prorsus repetita 

vocabula vitavisse, cum praeter repetitionem modo allatam in 
epodis plures enumerari possint: 2,13; 2,31; 4,20; 53/5: 595 
5,53; 5,71; 5,77; 6,11; 7,1; 9,21; 11,2; 12,14; 14,6; 16,53; Wi ats 
nec non in carminibus, ut ] 19: 


Urit me Glycerae nitor 

Splendidis Pario marmore purius 
Urit grata protervitas 

Et voltus nimium lubricus adspici. 


ll 4,5: 


Saeva Briseis niveo colore 
Movit Achillem, 


Movit Riacem Telamone natum 

Forma captivae dominum Tecmessae, 
148.13: 

Ridet hoc, inquam, Venus ipsa, ri dent 

Simplices Nymphae + « . « « « « « : . - 
| ж 


Otium divos rogat in patenti 
Prensus Аедаео. . . . . + · 


Otium bello furiosa Thrace, 
Otium Midi pharetra decorl, 


Ill. 11,37: 


Surge quae dixit iuveni marito, 
Surge, ne longus tibi somnus, unde 
Non times, detur. - . . . + + ACT 


+ 


et passim. 


Sunt tamen eae repetitiones maximam partem eiusdem 
generis ut apud Catullum e. g. in carm. 65,11: 


At certe semper amabo, 
Semper maesta tua carmina morte canam, 


IX. 


Sed eae similitudines, quae in carminibus vatis Venusini 
perspici possunt, maximam partem fortuitae casuque oblatae 
esse videntur, vox reciproca tantum Catulli carminum diligenter 


. lectorum. 


3 


34 CATULLIANA ET HORATIANA [. 150 

Restat, ut quasi in calce huius disputatiunculae admo- 
neamus frequentium locorum, in quibus quin Horatius poétam 
Veronensem secutus sit nemo certe dubitabit. Catulli carmina 
sibi non fuisse ignota ipse Horatius testatur his verbis (Saf, 
I 10,17 e. q. s): 


Illi, scripta quibus comoedia prisca viris est, 

Hoc stabant, hoc sunt imitandi; quos. neque pulcer 
Hermogenes umquam legit neque simius iste 

Nil praeter Calvom et doctus cantare Catullum. 


Mirum tamen est Horatium adeo oblitum esse Catulli cetero- 
rumque poétarum neotericorum sive (ut a Cicerone non sine 
quadam irrisione appellantur) cantorum Euphorionis, ut audac- 
ter sibi attribuerit gloriam Aeolii carminis in ltalos modos 
deducti (C. IIl 30,13; epist. I 19,23 et 32 s. q.), qui ceteroquin 
easdem in carminibus pangendis normas legesque sequebatur, 
quique versiculorum Catulli studiose lectorum maxime in 
epodis signa exhibet satis manifesta. Quibus non est quod 
miremur. cum sciamus Propertium quoque in elegiis Horatium 
aliqua ex parte imitatum esse, etiamsi ne uno quidem loco 
eiusdem poétae faciat mentionem, Dubitari tamen nequit, quin 
poéta Vanusinus Catulli novisset carmina multaque et in rebus 
et in sermone ex iis secutus sit, sed non ita, ut quasi exem- 
plar sibi eum poétam sumpsisset, cum in Graecorum poési 
satis multa haberet, quae non solum admiratione sed etiam 
imitatione digna putaret, et imitandorum Graecorum studium 
omnibus fere: poétis latinis esset commune, Ceterum universus 
tenor sonusque carminum nec non ardens vehemensque Ca- 
tulli aminus, quos contemptu dignos esse arbitrabatur Cicero 
in Parad, Stoic. lll 2, quod sibi nimis per humum repere et 
contra artis poéticae leges peccare viderentur, nullo modo 
Horatio, qui aureae mediocritatis laudator fuit et praeco, pla- 
cere potuit. Inde fit, ut similitudo quaedam inter Horatium et 
Catullum intercedere possit imprimis in epodis, ubi Horatius 
iuvenili ardore interdum exsurgere et in impugnandis inimicis 
modum quendam excedere solet. Quidquid tamen est, multa 
occurrunt apud Horatium, quae cum locis ex Catulli carmini- 
bus excerptis apte conferri possint. 

Quod cum iam alii animadverterint !), multa tamen non 
satis accurate illustrata esse videntur. Quare hoc imprimis 
memoria teneamus necesse est Horatium non conscium sibi 
fuisse imitationis secutumque esse poétae Veronensis ea voca- 
bula easque dicendi rationes, quae ei in mentem venissent, 
quaeque communi iuris essent factae. Quae signa Catulli dili- 
genter lecti nempe in epodis tanta sunt, ut utriusque poétae 
carmina perlegenti primo obtutu manifesta fieri possint. 

Postquam vero in hunc campum descendimus, liceat 
nobis epodon carm. 11 et 17 admonere, quorum primum his 
incipit versibus: 


Petti, nihil me sicut antea iuvat 

Scribere versiculos amore percussum gravi, 
Amore, qui me praeter omnis expetit 

Mollibus in pueris aut in puellis urere. 


Horatius igitur Pettium quendam amicum, qui nova car- 
mina ab eo petit, appellat ostendtique ad poésin sese haud- 
quaquam esse idoneum, quod amore infelici tamquam flagro 
vel stimulo. percussus sit, Non aliter Archilochum quondam 
poésin intermisisse fragm. 22 monet: mać p’ ot’ iópBov obre 
teprwdewv pés, quod tamen alia de causa factum esse fragm. 
85 testatur his verbis: 44 w’ û Хос, © 'raipe, ávarar п000с. ?) 

lta quidem in carm. 65 apud Hortalum amicum Catullus 
de nondum misso carmine sese excusare studet, quod de co- 
ma Berenices Callimachi carminibus latine expressum se illi 
missurum esse promisisset. Causum autem morae affert gra- 
vissimam, ingentem scilicet luctum de fratris carissimi morte, 
quae totum eius animum miserrime perturbaverit et omnem 
versuum scribendorum voluntatem exturbaverit: 


Etsi me adsiduo confectum cura dolore 
Sevocat a doctis, Hortale, virginibus, 
Mec potis est dulcis Musarum expromere fetus 
Mens animi: tantis fluctuat ipsa; 
*) H. Düntzer, Catull und Horaz, Philol. 52 (1894) pg. 138 et 332;. 
W. Everett, Catullus vs. Horace, Harvard studies in class. phil. 12 (1901) pg. 7: 


*) Leo, De Horatio et Archilocho 9 sq. 

Namque mei nuper Lethaeo gurgite fratris 
Pallidulum manans adluit unda pedem, 
Troia Rhoeteo quem subter litore tellus 
y Ereptum nostris obterit ex oculis. 


Allio autem amico, qui amantibus quondam aperuerat 
domum suam, quo convenirent exercerentque amores, !) ob 
eandem causam ,munera Musarum et Veneris^ denegavit, cum 
epistolio lacrimis conscripto rogasset poétam, ut suavioris ar- 
gumenti carmine recrearet animum suum adflictum (carm. 68): 


Sed totum hoc studium luctu fraterna mihi mors 
Abstulit. O misero frater adempte mihi, 

Tu mea tu moriens fregisti commoda, frater, e 
Tecum una tota est nostra sepulta domus, 

Omnia tecum una perierunt gaudia nostra, 
Quae tuus in vita dulcis alebat amor. 

Cuius ego interitu tota de mente fugavi 
Haec studia atque omnes delicias animi, 


Utrumque igitur poétam eandem exprimere videmus sen- 
tentiam gravi dolore scribendorum carminum voluntatem in- 


3 


Quod autem in epod. 11, 8 e. q. s: 


Heu me, ?) per urbem (nam pudet tanti mali) - 
Fabula quanta fui! 


furore scilicet correptum saepe derisui esse hominibus aman- 
tem legimus, eandem rumoris causam saepe apud elegiae 
Romanae auctores invenimus, ut apud Tibullum | 4, 83: 


Parce puer, quaeso, ne turpis fabula fiam, 


Propert. I 2, 25: 


Quam cito de tanto nomine rumor eris, 


Ovid. Am. Ш 1, 21: 


Fabula, nec sentis, tota iactaris in urbe, 


1) R. Westphal., Catulls Gedichte, Vratisl. 1870, pg. 97. 
?) Heu me, omisso »miserum« in trágoedia Romana Caesarum 


temporibus saepius usurpabatur (Sen. Phaed. 898, 997, 1173). 


x 

idem etiam Catutli carmen 6 prae se ferre videmus. Cum enim 
Flavius quidam reticuisset, quibus indulgeret, amores, Catullus 
pudendos turpioresque scilicet esse suspicatus est: 


Verum nescio quid febriculosi 
Scorti diligis: hoc pudet fateri. 


Ad quas similitudines etiam hae adiciendae videntur: 
Horatius in epod. 11, 10: 


Arguit et latere petitus imo spiritus 


e” 
scribit de suspiriis ex imo pectore petitis, ut Vergilius in Aen. 
4371: 


Suspirans imoque trahens a pectore vocem, 


et Aen, VI 55: 


Gelidus Teucris per dura cucurrit 
Ossa tremor funditque preces rex pectore ab imo; 


pariter Catullus 64, 125: 


Clarisonas imo fudisse e pectore voces 


et 64, 198: 


Quae quoniam vere nascuntur pectore ab imo. 


Cum autem apud Horatium (epod. 11, 27): 


Sed alius ardor puellae candidae 


pro »pulchrae« legimus (quo vocabulo poétam Venusinum om- 
nimo bis usum esse scimus), nonne statim memoria teneamus 
necesse est idem adiectivum ad pulchritudinem eximiam desi- 
gnandam in Catulli carminibus aliquotiens occurrere (13, 4; 
35, 8: 660-1)? 

Neque tamen dubium esse videtur, quin hae omnes simi- 
litudines singulae nullum exhibeant argumentum Horatium 
a Catullo pendere, omnes autem in uno carmine collatae satis 
ostendere videantur Horatium, cum epod. 11 scriberet, de Ca- 
tullo cogitasse, 

Alia tamen quaeramus, quibus poétam Venusinum hinc 
pendere putemus. Legimus igitur in epog/'12, Mk. “se 


Quid tibi vis, mulier nigris dignissima barris? 
Munera quid mihi quidve tabellas 

Mittis nec firmo iuveni neque naris obesae? 
Namque sagacius unus odoror, : 

Polypus an gravis hirsutis cubet hircus in alis, 
Quam canis acer, ubi lateat sus, 


Quibus verbis poéta vetulam quandam libidinosam, quae 
muneribus epistulisque amatoriis conciliare sibi eum studebat, 
irridet ostenditque sese eius esse naris, quae malos odores 


summo opere horreat, eamque olere hircum, ut olim dixerat 
Catullus de Rufo (carm. 69): 


Laedit te quaedam mala fabula, qua tibi fertur 
Valle sub alarum trux habitare caper. 


Itaque cum Horatius ad foedum odorem ex alis vel axil- 
lis brachiorum manantem depingendum eadem usus sit meta- 
phora, nihil impedit, quominus poétam Venusinum ' eam me- 
taphoram a Catullo sumpsisse pro certo affirmemus ). 

In eodem Horatii carm. (epod, 12, 12 sq) hi inveniuntur 
„Versus: 

Tibi nemps,! a 
Ne foret aequalis inter conviva, Magis quem 
Diligeret mulier sua quam te, 


ubi raram vocem »mulier« pro amica sive puella el elegiae 
Romanae auctoribus ignatam usurpatam esse videmus. Quo 
cum loco apte conferri potest simile exemplum in Catulli car- 
mine 70: 


Nulli se dicit mulier mea nubere malle 
Quam mihi, non si se luppiter ipse petat. 


In epod. 13,1! e. q. s. de Achille sic scribit Horatius: 


Invicte, mortalis dea nate puer Thetide, 
Te manet Rssaraci tellus, quam frigida parvi 


1) Rem. Baehrens, Comment. pg. 539, 

Findunt Scamandri flumin a lubricus et Simois, 
Unde tibi reditum certo subtemine Parcae 
Rupere, nec mater domum caerula te revehet. 


Cum Scamander sive Xanthus (Hom. //. 20,74: àv EavGży 
ahćovot Beoi, %y0pzę 03 Xxduavdoov) et Simois propter póyry Ta- 
parotáptoy, qua pugna Achilles fortissimum se praestiterat, 
adeo noti essent, ut poétae iis fluminibus Troianorum terram 
designare solerent, Horatius quoque eum morem secutus est 
carminis scilicet Catulli 64 v.. 358 sq. haud immemor: 


Testis erit magnis virtutibus unda Scamandr i, 
Quae passim rapido diffunditur Hellesponto, 


praesertim cum iis qui sequuntur versibus de certo Parcarum 
subtemine dicat, quod lepidissimis verbis expressit Catullus 
(64, 339 e. q. s). 

In epodon autem carmine 14 Maecenati roganti, cur epo- 
don ovAkoyijy publici iuris nondum fecerit, Horatius respondet 
Phrynes amore captum tantae inertiae se dedisse, ut fidem 
datam exsolvere nequeat (v. 15 sq.): 


Gaude sorte tua; me libertina, nec uno 
Contenta, Phryne macerat, 


quo loco poéta Venusinus videtur respexisse ad dicendi ratio- 
nem scriptoris, quem ceteroquin semel tantum in sat, appel- 
lavit nominatim. Catullus enim quamvis in carm. 111 eximiam 
sane laudem esse dicat mulieris, quae uno marito contenta 
vivat: 
Rufilena, viro contentas vivere solo 
Nuptarum laus e laudibus eximiis, 


(ut olim Plautus Merc. 824: ,uxor contenta est, quae bona 
est, uno viro), id tamen de sua Lesbia sicuti Horatius de 
Phryne loqui non potuit, cum Lesbia quoque »uno Catullo 
contenta non esset (68,135)«. 

Alia porro locutio, qua Horatius in epodon carmine 15 
usus est, cum de fide a Neaera rupta quereretur: 


O dolitura mea multum virtute Neaera: 
Nam si quid in Flacco virist, 

Non feret adsiduas potiori te dare noctis, 
Et quaeret iratus parem, 


et sententiarum quaesita gravitate et affectuum veritate nonne 
nos in memoriam Catulli carminis 8 reducit, ubi poéta iratus 
puellae scelestae tristem vitam et infamia coopertam, quam 
iam victura sit, ob oculos ponit?: 


Attu dolebis, cum rogaberis nulla. 

Scelesta, vae te. Quae tibi manet vita!. 2 i 
Quis nunc te adibit? Cui videberis bella? 

Quem nunc amabis? Cuius esse diceris? 

Quem basiabis? Cui labella mordebis? 

At tu, Catulle, destinatus obdura. 


Quamquam in elegia Romana Augusti temporibus fre- 
quentes sunt loci, quibus poétae scilicet Alexandrinorum morem 
secuti sese de puellarum perfidia consolari student sperantque . 
ipsas maxime dolituras esse: 

¡bio 79: | 


Tum flebis, cum me vinctum puer alter habebit 
Et geret in reqno regna superba tuo, 


to 


Prop. Il 5,5 e.s. q: 


Inveniam tamen e multis fallacibus unam, 
Quae fieri nostro carmine nota velit, 
Nec mihi tam duris insultet moribus, et te 
Vellicet: heu sero flebis amata diu, [ 


Horatii tamen carmen a tali mollitie distare longeque alium 
exhibere affectum videmus et poétam, cum omnes vires suas 
in id intendere sese paratum esse ostendat, ut Neaeram per- 
fidiae vehementer paeniteat, Catulli vestigia pressisse mihi 
quidem persuasum est '). 

Velim quoque animadvertas utrumque po&tam ad eandem 
rem designandam interdum iisdem uti vocabulis: t 


Hor. in epod. 1,31: 


Satis superque me benignitas tua 
Ditavit, , 


1) Kiessling-Heinze, Comm. (1917) pg. 559. 

et in epod. 17,19: 


Dedi satis superque poenarum tibi, 


Cat. in carm. 7: 


Quaeris, quot mihi basiationes 
Tuae, Lesbia, sint satis superque? 


et non multo post (v. 9): 


Tam te basia multa basiare 
Vesano satis et super Catullo est. 


Quae locutio, cum.a poétis plane non fuerit aliena et a Cice- 
rone saepe usurpata sit, nullum praebet argumentum ab Horatio 
ex hoc Catulli carmine esse sumptarh, notatu tamen propterea 
digna videtur, quod ceteroquin in carminibus vatis Venusini 
nusquam reperiri potest et omnino bis apud utrumque poétam 


— 


Cum in eodem Horatii carm., v. 36: 


Quae finis aut quod me manet stipendium? 


et apud. Cat. 8,15: 


Quae tibi manet vita? 


legimus, in utroque loco non solum eandem vocem »ma net«, 
sed etiam interrogationem invenimus, qua Horatium in epodis 
Catullum scilicet secutum saepius usum esse constat. 

Sunt etiam multa alia, quae nobis Horatii carmina legen- 
tibus Catulli afferunt memoriam. Non fortuita igitur videtur 
illa comparatio aestus amatorii cum flammis Aetnae, quam 
in Horatii epod. 17,30 invenimus: 


Quid amplius vís? O mare et terra, ardeo 
Quantum neque atro delibutus Hercules 
Nessi cruore nec Sicania fervida 
Virens іп Aetna flamm a, 


cum Catullus quoque nondum in amore potens quantis aesti- 
bus iactatus sit declaret (68,53): 


Cum tantum arderem quantum Trinacriarupes. 

Cum igni Aetnaeo quamquam alii quoque poétae ardentissi- 
mos amoris aestus comparare solent, ut Ov. R. A. 491: 


Quamvis infelix media torreberis Aetna, 
Frigidior glacie fac videare tuae t 


et in epist. Sapphus 12: 
Me calor Aetnae non minor igne tenet, 


tamen Horatids, cum etiam eodem verbo »ardeo« usus sit, 
quin de Catullo cogitaverit, cum haec scriberet, mihi quidem 
haud dubium esse videtur. 

Et iam Horatium a Catullo ea quae in epod. 13,39 legi- 
mus verba sumpsisse quis negare possit ?: 


sive mendaci lyra 
Voles sonare »tu pudica, tu proba« 7 
Perambulabis astra sidus aureum. 


His enim versibus poéta Venusinus se ipsum Canidiae artibus 
magicis petitum excruciatumque esse fingens, non sine maxi- 
ma irrisione, ut sibi tandem satis perdomito parcat, supplex 
moecham orat et obsecrat. Ad eius autem animum placandum 
et mitigandum sese iam satis superque poenarum ei pro sua 
petulantia dedisse, et, quanta sit eius in arte venefica potentia, 
scire; quare ad omnes, quascumque iusserit, poenas exsolven- 
das, eamque carminibus ut pudicam et probam mendaci 
lyra usque ad caelum extollendam paratum se esse ostendit. 
Cum non aliter Catullus in carm. 42 moecham quandam 
turpem, ut sibi. pugillaria redderet, rogaret eamque primum , 
vehementissime invectus moecham putidam, denique ad preces 
Versus: 
Mutanda est ratio modusque nobis / 


>pudicam et probam« diceret 


Pudica et proba, redde codicillos, 


Horatium hunc loquendi modum ab eo poéta sumpsisse pute- 
mus necesse est. 

